
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1339 

30 Ιουνίου 1999 


ΑΠΟΦΑΣΕΙ Σ 

Αριθ. 15460 

Όροι και προϋποθέσεις εγγραφής - μετεγγραφής ή απο¬ 
δέσμευσης Έλληνα, αλλοδαπού ή ομογενή αθλητή, σε 
αθλητικά ερασιτεχνικά σωματεία - Δικαιολογητικά - Α¬ 
κυρότητες - Κυρώσεις (εκτός Ποδοσφαίρου και Καλα¬ 
θοσφαίρισης). 

Η ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις: 

α) Του Α.Ν. 397/68 «Περί επανασυστάσεως της Γ.Γ.Α. 
και των αρμοδιοτήτων αυτής». 

β) Του Ν. 75/75 «Περί οργανώσεως του εξωσχολικού α¬ 
θλητισμού και ρυθμίσεως συναφών θεμάτων» (άρθρο 20 
παρ. 3), όπως τροποποιήθηκαν και συμπληρώθηκαν με 
τους Νόμους 423/76,665/77 και 1070/80. 

γ) Του Ν. 1558/85 «Κυβέρνηση και Κυβερνητικά Όργα¬ 
να». 

2. Τις διατάξεις της παραγράφου 11 του άρθρου 135 
του Ν. 2725/99 «Ερασιτεχνικός και επαγγελματικός αθλη¬ 
τισμός και άλλες διατάξεις», (ΦΕΚ 121/Α/17.6.99). 

3. Την υπ’ αριθμ. 47968/9.10.1996 (ΦΕΚ 937/Β/ 
14.10.1996) κοινή απόφαση των Πρωθυπουργού και Υ¬ 
πουργού Πολιτισμού «Ανάθεση αρμοδιοτήτων στον Υφυ¬ 
πουργό Πολιτισμού Ανδρέα Αθ. Φούρα». 

4. Τις έγγραφες προτάσεις των Ομοσπονδιών, αποφα¬ 
σίζουμε: 

Καθορίζονται οι όροι και προϋποθέσεις εγγραφής, με¬ 
τεγγραφής ή αποδέσμευσης αθλητή για κάθε κλάδο ά¬ 
θλησης, εκτός από το ποδόσφαιρο, την καλαθοσφαίριση 
και τα τμήματα αμειβομένων αθλητών καλαθοσφαίρισης - 
πετοσφαίρισης ως ακολούθως: 

ΚΕΦΑΛΑΙΟ ΠΡΩΤΟ 
Άρθρο 1 

Όροι και προϋποθέσεις εγγραφής Έλληνα αθλητή 

Για την αρχική εγγραφή Έλληνα αθλητή στη δύναμη ο- 
ποιουδήποτε αθλητικού ερασιτεχνικού σωματείου χρειά¬ 
ζεται ο εγγραφόμενος: 

α) Να έχει συμπληρώσει την ηλικία που προβλέπεται α¬ 
πό τους Διεθνείς Κανονισμούς του οικείου κλάδου άθλη¬ 
σης και από τις σχετικές διατάξεις του Καταστατικού ή 


του Εσωτερικού Κανονισμού της υπερκείμενης, κατά πε¬ 
ρίπτωση, αθλητικής Ομοσπονδίας 

β) Να μην έχει δελτίο εγγραφής (αθλητικής ιδιότητας) 
σε άλλο Ελληνικό σωματείο, του ιδίου κλάδου άθλησης. 

Άρθρο 2 
Δικαιολογητικά 

Γ ια την κατά το προηγούμενο άρθρο, εγγραφή αθλητή 
στη δύναμη σωματείου, χρειάζεται η υποβολή στην αντί¬ 
στοιχη, κατά περίπτωση, αθλητική Ομοσπονδία των ακό¬ 
λουθων δικαιολογητικών: 

α) Σχετικού εντύπου (αίτησης εγγραφής), σύμφωνα με 
το πρότυπο κάθε αθλητικής ομοσπονδίας, που υπογρά¬ 
φεται από τον αθλητή, προκειμένου δε για ανήλικους και 
έγγραφης συγκατάθεσης εκείνων που ασκούν τη γονική 
μέριμνα στον αθλητή. 

Η εν λόγω συγκατάθεση αφορά όλους τους, κατά την 
έννοια του Αστικού Κώδικα, ανήλικους (όσοι δεν έχουν 
συμπληρώσει το 18ο έτος της ηλικίας τους). 

β) Πιστοποιητικού Δήμου ή Κοινότητας της Ελλάδας, 
για την εγγραφή του αθλητή στα αντίστοιχα Μητρώα, ή ε¬ 
πικυρωμένης φωτοτυπίας της Αστυνομικής ταυτότητας. 

γ) Βεβαίωσης στο δελτίο Εγγραφής, για την υγεία του 
αθλητή, από αθλητίατρο ή παθολόγο ιατρό, σύμφωνα με 
τις διατάξεις του άρθρου 48 του Ν. 75/75. 

δ) Δύο φωτογραφιών του αθλητή, τύπου Αστυνομικής 
ταυτότητας. 

Άρθρο 3 

Όροι και προϋποθέσεις εγγραφής αλλοδαπού αθλητή 

1. Επιτρέπεται η εγγραφή αλλοδαπού αθλητή στη δύ¬ 
ναμη ελληνικού σωματείου σύμφωνα με τις διατάξεις των, 
κατά περίπτωση, διεθνών κανονισμών και της Ελληνικής 
νομοθεσίας. 

2. Απαγορεύεται η συμμετοχή των, κατά την προηγού¬ 
μενη παράγραφο, εγγραφομένων αλλοδαπών αθλητών 
στα Εθνικά πρωταθλήματα ή τους Πανελλήνιους αγώνες, 
με την επιφύλαξη των παραγράφων 3, 4, 5, 6, 7, 8, 10, 11 
και 13 του παρόντος άρθρου. 

3. Κατ’ εξαίρεση, επιτρέπεται η συμμετοχή και στα Ε¬ 
θνικά πρωταθλήματα ή στους Πανελλήνιους αγώνες των 
νόμιμα εγγραφομένων σε ελληνικά σωματεία αθλητών 
Κυπριακής υπηκοότητας, με την επιφύλαξη της διάταξης 
της παραγράφου 13 του άρθρου 8 της παρούσας, καθώς 

και των από πατρική ή μητρική γραμμή ομογενών σύμφω¬ 
να με τις διατάξεις του άρθρου 4 της παρούσας. 

4. Τα σωματεία επιτραπέζιας αντισφαίρισης που ανήκουν 
στην Α1 και Α2 εθνική κατηγορία δύνανται να διατηρούν έ¬ 
ναν αλλοδαπό αθλητή απ'αυτούς που δεν έχουν δικαίωμα 
να αγωνισθούν με την Εθνική ομάδα,οποιοσδήποτε κατη¬ 
γορίας και στις ομαδικές μόνο συναντήσεις τους. 

Η συμμετοχή του αλλοδαπού αθλητή επιτρέπεται μόνο 
στα πάσης φύσεως ομαδικά αγωνίσματα των πρωταθλη¬ 
μάτων που διοργανώνει η Ομοσπονδία του αθλήματος. 

5. Κάθε σωματείο που αγωνίζεται στο πρωτάθλημα Α1 
Εθνικής κατηγορίας Υδατοσφαίρισης ανδρών μπορεί να 
χρησιμοποιεί ένα (1) μόνο αλλοδαπό υδατοσφαιριστή. Τα 
σωματεία έχουν υποχρέωση να δηλώσουν τον αλλοδαπό 
υδατοσφαιριστή το αργότερο 10 ημέρες πριν από την έ¬ 
ναρξη του πρωταθλήματος και, αν επιθυμούν να τον αντι¬ 
καταστήσουν, η αντικατάσταση θα γίνεται το αργότερο 
μέχρι τη λήξη του Α' γύρου του πρωταθλήματος και μόνο 
μία φορά. Η συνεργασία των σωματείων της Α1 Εθνικής 
κατηγορίας Υδατοσφαίρισης με τους αλλοδαπούς υδα¬ 
τοσφαιριστές θα έχει χρονική διάρκεια ενός (1) έτους. 

Το δελτίο αθλητικής ιδιότητας του αλλοδαπού υδατο¬ 
σφαιριστή που εντάσσεται σε αθλητικό σωματείο της δύ¬ 
ναμης της Ε.Κ.Ο.Φ. ισχύει μόνο για το ομαδικό άθλημα 
της υδατοσφαίρισης αναστελλομένης της τετραμερούς 
αθλητικής ιδιότητας που εκφράζεται με το ενιαίο δελτίο 
για τα αθλήματα που καλλιεργούνται από την Ε.Κ.Ο.Φ. 

6. α. Τα σωματεία της Α1 Εθνικής κατηγορίας Χειρο¬ 
σφαίρισης ανδρών μπορούν να αποκτήσουν ένα (1) μόνο 
αλλοδαπό αθλητή, η εγγραφή του οποίου επιτρέπεται μέ¬ 
χρι 15.9.99, η δε αντικατάσταση του μέχρι 31.12.99. 

β. Τα σωματεία της Α1 Εθνικής κατηγορίας Χειροσφαί¬ 
ρισης γυναικών μπορούν να αποκτήσουν δύο (2) αλλοδα¬ 
πές αθλήτριες και δύο (2) ομογενείς αθλήτριες ή αθλή¬ 
τριες που απέκτησαν την ελληνική ιθαγένεια. Τα σωμα¬ 
τεία της Α2 Εθνικής κατηγορίας Γυναικών μπορούν να 
αποκτήσουν μία (1) αλλοδαπή αθλήτρια και μία (1) ομο¬ 
γενή αθλήτρια ή αθλήτρια που απέκτησε την Ελληνική Ι¬ 
θαγένεια. Οι εγγραφές αυτές θα επιτρέπονται μέχρι 
15.9.99. Επίσης θα επιτρέπεται η αντικατάσταση μόνο 
των αλλοδαπών αθλητριών μέχρι 31.12.99. 

7. Τα σωματεία της Ελληνικής Σκακιστικής Ομοσπον¬ 
δίας που ανήκουν στην Α' Εθνική κατηγορία δύνανται να 
διατηρούν ένα μόνο αλλοδαπό αθλητή απ’ αυτούς που 
δεν έχουν δικαίωμα να αγωνισθούν με την Εθνική ομάδα. 

8. Επιτρέπεται η συμμετοχή αλλοδαπών αθλητών στους 
πάσης φύσεως αγώνες και στα πρωταθλήματα του αγω¬ 
νιστικού Μπριτζ. 

9. Επιτρέπεται η συμμετοχή ενός (1) αλλοδαπού αθλη¬ 
τή στους πάσης φύσεως αγώνες και στα πρωταθλήματα 
του αγωνίσματος Χόκεϋ σε χόρτο, ο οποίος δεν θα έχει δι¬ 
καίωμα να αγωνίζεται με την εθνική ομάδα. 

10. Επιτρέπεται επίσης, κατ’ εξαίρεση, η εγγραφή στη 
δύναμη ελληνικών σωματείων Πετοσφαίρισης, Χειρο¬ 
σφαίρισης, Υδατοσφαίρισης, Στίβου, Γυμναστικής, Αγω¬ 
νιστικού μπριτζ, Κρίκετ, Χόκευ επί Πάγου και Χόκεϋ επί 
χόρτου και η συμμετοχή τους στους πάσης φύσεως αγώ¬ 
νες αθλητών ξένης υπηκοότητας, εφόσον έχουν γεννηθεί 
στην Ελλάδα και διαμένουν έκτοτε μόνιμα σε αυτή, καθώς 
επίσης και αλλοδαπών που δεν έχουν υπερβεί το δέκατο 
πέμπτο (15) έτος της ηλικίας τους και έχουν ουνεχή μόνι¬ 
μη εγκατάσταση στην Ελλάδα τρία τουλάχιστον χρόνια 
πριν από την υποβολή της αίτησης εγγραφής τους. 


11. Επιτρέπεται η συμμετοχή ενός (1) αλλοδαπού α¬ 
θλητή στις ομάδες της Α1 Εθνικής κατηγορίας Κρίκετ 
ΟΡΕΝ επί χόρτου, ο οποίος δεν θα έχει δικαίωμα να αγω¬ 
νίζεται με την εθνική ομάδα. 

12. Ειδικά για το άθλημα του στίβου επιτρέπεται η συμ¬ 
μετοχή μέχρι δύο (2) αλλοδαπών αθλητών/τριών συνολι¬ 
κά, σε κάθε συγκεκριμένη διοργάνωση, με την επιφύλαξη 
των προϋποθέσεων των διατάξεων της παρ. 1β του άρ¬ 
θρου 10 και της παρ. 13 του άρθρου 8 της παρούσας α¬ 
πόφασης, εκτός των Πανελληνίων αγώνων, στους οποί¬ 
ους δεν επιτρέπεται η συμμετοχή αλλοδαπών αθλητών. 

Επιτρέπεται η εγγραφή αλλοδαπού αθλητή στη δύναμη 
αθλητικού σωματείου που μετέχει σε διεθνή πρωταθλή¬ 
ματα χωρίς τις παραπάνω προϋποθέσεις. 

13. Ειδικά για το άθλημα του Στίβου επιτρέπεται η συμ¬ 
μετοχή αθλητών ξένης υπήκοό-ήτας στους πάσης φύσε¬ 
ως αγώνες, εφόσον διαμένουν μόνιμα στην Ελλάδα, του¬ 
λάχιστον τρία (3) χρόνια και φοιτούν σε σχολεία της δευ¬ 
τεροβάθμιας εκπαίδευσης. 

14. Υπήκοοι Κρατών - Μελών της Ευρωπαϊκής Ένωσης 
(Ε.Ε.) οι οποίοι διαμένουν μόνιμα, εργάζονται και είναι εγ¬ 
γεγραμμένοι στα μητρώα Δήμου ή Κοινότητας στην Ελ¬ 
λάδα, δύνανται, οι ίδιοι και τα μέλη των οικογενειών τους, 
να εγγράφονται στη δύναμη Ελληνικών Σωματείων και να 
συμμετέχουν στους πάσης φύσεως αγώνες και πρωτα¬ 
θλήματα. 

Άρθρο 4 

Όροι και προϋποθέσεις εγγραφής ομογενή αθλητή 

1. Επιτρέπεται η εγγραφή ομογενή αθλητή στη δύναμη 
ελληνικού σωματείου και μέχρι του αριθμού των δύο (2) 
για το καθένα. 

Δικαίωμα συμμετοχής σε αγώνες πρωταθλημάτων έ¬ 
χουν όσοι εγγράφονται νόμιμα, πριν από την έναρξη των 
πρωταθλημάτων. 

2. Για την απόδειξη της ιδιότητας του ομογενή, χρειά¬ 
ζεται η συνυποβολή -μαζί με την αίτηση εγγραφής και με 
τα λοιπά δικαιολογητικά που ορίζονται από την παρούσα 
απόφαση για τους Ελληνες - και απόφασης του Συμβου¬ 
λίου Ιθαγένειας του Υπουργείου Εσωτερικών, που θα βε¬ 
βαιώνει την ιδιότητα του αθλητη ως ομογενή από πατρική 
ή μητρική γραμμή. Στην τελευταία περίπτωση είναι απα¬ 
ραίτητη η συνυποβολή πιστοποιητικού εγγραφής στα μη¬ 
τρώα Ελληνικού δήμου ή κοινότητας του πατέρα ή του 
πάππου ή της μητέρας ή της μόμμης του αθλητή. 

Εφόσον δεν πληρούνται οι παραπάνω προϋποθέσεις, η 
αίτηση εγγραφής ή μετεγγραφής απορρίπτεται, χωρίς 
άλλη διατύπωση. Είναι αυτονόητο ότι, αν ο αθλητής είναι 
γραμμένος στη δύναμη σωματείου αλλοδαπής Ομοσπον¬ 
δίας, εκτός από την άδειά της, ποέπει να τηρηθεί και η δια¬ 
δικασία που προβλέπεται από τις σχετικές διατάξεις με¬ 
τεγγραφών της παρούσας (χρονικό διάστημα μετεγγρα¬ 
φών κ.λπ.). 

Ειδικότερα για την Ελληνική Κολυμβητική Ομοσπονδία, 
οι εγγραφές των ομογενών αθλητών θα γίνονται από 1 Ο¬ 
κτωβρίου μέχρι 31 Δεκεμβρίου κάθε χρόνου. 

Όταν ο αϊτών την εγγραφή ομογενής έχει αποκτήσει την 
Ελληνική υπηκοότητα πριν απο την αίτηση εγγραφής ή 
μετεγγραφής του, θεωρείται Ε/ληνας αθλητής. 

3. Με τους ομογενείς εξομοιώνονται επίσης και όσοι έ¬ 
χουν διπλή υπηκοότητα (Ελληνική και άλλη), καθώς και ό¬ 
σοι αποκτήσουν στο εξής, με οποιοδήποτε τρόπο, και την 
ελληνική υπηκοότητα. 

Η ιθαγένεια του πατέρα ή της μητέρας ή του πάππου ή 
της μάμμης του ομογενή αθλητή αποδεικνύεται μόνο με 
πιστοποιητικό εγγραφής στα μητρώα του οικείου Δήμου 
ή Κοινότητας της Ελλάδας, το οποίο πρέπει να επισυνά¬ 
πτεται στην αίτηση εγγραφής και στην οποία, επίσης, 
πρέπει να επισυνάπτεται και βεβαίωση της αντίστοιχης α¬ 
θλητικής Ομοσπονδίας της χώρας από την οποία προέρ¬ 
χεται ότι δεν ανήκει σε σωματείο της δύναμής της. 

Στην έννοια των σωματείων δεν περιλαμβάνονται τα Πα¬ 
νεπιστήμια και τα σχολεία. 

4. Ομογενής αθλητής τουρκικής ή και τουρκικής υπη¬ 
κοότητας έχει το δικαίωμα εγγραφής και συμμετοχής, 
χωρίς οποιοδήποτε περιορισμό, στους αγώνες συλλόγων 
ομογενών από την Τουρκία, που έχουν την έδρα τους 
στην Ελλάδα. 

5. Ομογενής αθλητής εξομοιώνεται με ημεδαπό, σε ό,τι 
τουλάχιστον αφορά στον περιορισμό των δύο (παρ. 1 του 
παρόντος άρθρου , όταν αποκτήσει μεταγενέστερα την 
ελληνική ιθαγένεια ή χάσει την υπηκοότητα του ξένου 
κράτους, εφόσον αυτά βεβαιώνονται με έγγραφο ημεδα¬ 
πής ή αλλοδαπής κρατικής αρχής. 

6. Τα σωματεία Α1 Εθνικής κατηγορίας Γυναικών Πετο- 
σφαίρισης έχουν δικαίωμα να αποκτούν συνολικά δύο (2) 
αθλήτριες (ομογενείς, αλλοδαπές ή αθλήτριες που απέ¬ 
κτησαν την ελληνική ιθαγένεια) οι οποίες δεν έχουν δικαί¬ 
ωμα να αγωνίζονται στις εθνικές ομάδες και αφού κατα¬ 
θέσουν τα απαραίτητα δικαιολογητικά μέχρι 10 ημέρες 
πριν από την έναρξη του πρωταθλήματος. 

Επίσης επιτρέπεται η αντικατάσταση της αλλοδαπής α¬ 
θλήτριας με άλλη από 22.11.99 έως και 5.12.99. 

Άρθρο 5 

Ακυρότητες - Κυρώσεις 

1. Αθλητής που υπογράφει δελτίο εγγραφής οτη δύνα¬ 
μη σωματείου, ενώ ήδη είναι γραμμένος σε άλλο σωμα¬ 
τείο, τιμωρείται με ποινή αποκλεισμού ενός (1) έτους από 
κάθε αγώνα, με απόφαση της οικείας αθλητικής Ομο¬ 
σπονδίας και η αίτηση εγγραφής απορρίπτεται. 

2. Οι διατάξεις της προηγούμενης παραγράφου εφαρ¬ 
μόζονται και στην περίπτωση υπό εγγραφής υπέρ δύο (2) 
ή περισσοτέρων σωματείων. 

3. Προσβολή του δελτίου εγγραφής ή μετεγγραφής α¬ 
θλητή, για οποιοδήποτε τυπικό ή ουσιαστικό λόγο, δικαι¬ 
ούται να ασκήσει κάθε σωματείο της ίδιας κατηγορίας με 
το σωματείο στο οποίο ανήκει ο αθλητής του οποίου προ¬ 
σβάλλεται η εγγραφή ή μετεγγραφή, επειδή τεκμαίρεται 
ότι έχει έννομο συμφέρον. 

ΚΕΦΑΛΑΙΟ ΔΕΥΤΕΡΟ 

ΜΕΤΕΓΓΡΑΦΕΣ ΑΘΛΗΤΩΝ ΟΜΑΔΙΚΩΝ -ΑΤΟΜΙΚΩΝ 
ΑΘΛΗΜΑΤΩΝ 

Άρθρο 6 

Ομαδικά Αθλήματα 

1. Ομαδικά αθλήματα, για την εφαρμογή των διατάξεων 
της παρούσας, είναι η πετοσφαίριση, η χειροσφαίριση, η 
υδατοσφαίριση, το αγωνιστικό μπριτζ, το κρίκετ, τοχόκευ 
επί Πάγου, το χόκευ επί χόρτου, το Μπεϊζ- Μπωλλ και το 
Σοφτ-Μπωλλ. 

2. Επιτρέπεται η ελεύθερη μετεγγραφή οποιοσδήποτε 
αθλητή, με τη συγκατάθεση του Σωματείου του. 

Για να γίνει δεκτή τέτοια αίτηση μετεγγραφής από την 
αρμόδια Επιτροπή Μετεγγραφών, πρέπει να συνοδεύεται 
σε αυτή σχετική απόφαση του Διοικητικού Συμβουλίου 


του σωματείου που ανήκει ο αθλητής, στην οποία να ανα- 
φέρεται το όνομα του αθλητή και το σωματείο στο οποίο 
θα μετεγγραφεί. 

Κάθε σωματείο έχει το δικαίωμα να εγγράφει στη δύνα¬ 
μή του μέχρι τρεις (3) αθλητές από την κατηγορία αυτή. 
Με την κατάθεση των τριών (3) αιτήσεων, κάθε τυχόν άλ¬ 
λη, πέρα από τον αριθμό αυτό, απορρίπτεται και ο αθλη¬ 
τής παραμένει, χωρίς άλλη διαδικασία, στη δύναμη του 
σωματείου που ήδη ανήκει. 

3. Αθλητής ηλικίας τουλάχιστον είκοσι επτά (27) ετών 
και προκειμένου για πετοσιραιριστή και υδατοσφαιριστή 
είκοσι πέντε (25) ετών, εφόσον τις τελευταίες τρεις (3) α¬ 
γωνιστικές περιόδους που ανήκει στη δύναμη του σωμα¬ 
τείου δεν συμμετείχε στην εθνική ομάδα ή δεν τιμωρήθη¬ 
κε για άρνηση προσφοράς υπηρεσιών σε αυτή, σύμφωνα 
με τις διατάξεις του άρθρου 49 του Ν. 75/75, όπως ισχύει 
σήμερα και στις περιόδους αυτές έχει πάρει μέρος σε λι- 
γότερους από τους μισούς αγώνες των διεξαχθέντων α¬ 
γώνων πρωταθλημάτων και κυπέλλου του σωματείου του, 
έχει το δικαίωμα να μετεγγραφεί σε σωματείο της προτί¬ 
μησής του, χωρίς τη συγκατάθεση του σωματείου του. 
Κάθε σωματείο έχει το δικαίωμα να εγγράφει στη δύναμή 
του μόνο ένα (1) αθλητή από τη κατηγορία αυτή. Ειδικά 
για το άθλημα της Πετοσφαί ρισης δεν ισχύει ο περιορι¬ 
σμός του ενός (1) αθλητή. Για τον υπολογισμό της τριε¬ 
τίας δεν υπολογίζεται ο χρόνος της τυχόν τιμωρίας του α¬ 
θλητή, εφόσον η Επιτροπή Μετεγγραφών της αντίστοι¬ 
χης αθλητικής ομοσπονδίας αποφανθεί ότι η τιμωρία του 
αθλητή επιβλήθηκε σύμφωνα με το πνεύμα και το γράμμα 
του Νόμου της παρούσας απόφασης και τις διατάξεις των 
κανονισμών των Ομοσπονδιών. Η διάταξη της παρούσας 
παραγράφου δεν εφαρμόζεται για τους αθλητές που α¬ 
πουσιάζουν στο εξωτερικό για λόγους σπουδών ή για ε¬ 
παγγελματικούς λόγους, καθώς και για τους αθλητές ε¬ 
κείνους που η μη συμμετοχή τους στις αγωνιστικές εκδη¬ 
λώσεις των σωματείων τους οφείλεται σε ανυπέρβλητα 
αίτια (π.χ. στράτευση, τραυματισμό οφειλόμενο σε οποι- 
αδήποτε αιτία κ.λπ.). Το βάρος της απόδειξης στις περι¬ 
πτώσεις αυτές εναπόκειται στο σωματείο που ανήκει ο α¬ 
θλητής. Επιτρέπεται όμως ανταπόδειξη. 

4. Αθλητής ηλικίας τουλάχιστον τριάντα δύο (32) ετών, 
εφόσον ανήκει τουλάχιστον δώδεκα (12) συνεχή έτη στο 
ίδιο σωματείο, έχει το δικαίωμα να μετεγγραφεί σε σωμα¬ 
τείο της προτίμησής του, χωρίς τη συγκατάθεση του σω¬ 
ματείου του. 

Κάθε σωματείο έχει δικαίωμα να εγγράφει στη δύναμή 
του μόνο έναν (1) αθλητη από την κατηγορία αυτή. 

Σε περίπτωση που ο αθλητής παραμείνει και μετά την 
παρέλευση της δωδεκαετίας αυτής στο ίδιο σωματείο τό¬ 
σο το σωματείο του όσο και ο ίδιος ο αθλητής υποχρεού- 
νται, με κοινή δήλωσή τους, που υποβάλλεται στην αντί¬ 
στοιχη υπερκείμενη αθλητική ομοσπονδία, να καθορίζουν 
το χρόνο παραμονής του αθλητή στο σωματείο. 

Ειδικά, έχουν το δικαίωμα να μετεγγραφούν σε ομάδα 
της προτίμησής τους χωρίς την συγκατάθεση του σωμα¬ 
τείου τους: 

α). Για το άθλημα της πετοσφαίρισης αθλητής ηλικίας 
τουλάχιστον τριάντα (30) ετών ή αθλήτρια είκοσι οκτώ 
(28) ετών, εφόσον ανήκουν στο ίδιο σωματείο τουλάχι¬ 
στον δέκα (10) συνεχή έτη. 

Ο αναφερόμενος αθλητής ή η αθλήτρια έχει το δικαίω¬ 
μα να μετακινηθεί σε νέο σωματείο χωρίς την συγκατάθε¬ 
ση του σωματείου του κάθε δύο (2) έτη. 

β). Για το άθλημα της υδατοσφαίρισης, αθλητής ή α¬ 
θλήτρια ηλικίας τουλάχιστον είκοσι οκτώ (28) ετών, εφό¬ 
σον ανήκουν στο ίδιο σωματείο τουλάχιστον δέκα (10) συ¬ 
νεχή έτη. 

γ).Για το άθλημα της χειροσφαίρισης, αθλητής ηλικίας 
τουλάχιστον τριάντα ενός (31) ετών ή αθλήτρια τουλάχι¬ 
στον είκοσι εννέα (29) ετών, εφόσον ανήκουν στο ίδιο σω¬ 
ματείο τουλάχιστον δώδεκα (12) συνεχή έτη. 

5. Αθλητής ηλικίας μέχρι είκοσι τεσσάρων (24) ετών και 
στην υδατοσφαίριση μέχρι τη συμπλήρωση του εικοστού 
πρώτου (21ου) έτους της ηλικίας του, έχει το δικαίωμα να 
μετεγγραφεί, με υποσχετική επιστολή, σε άλλο σωματείο, 
μόνο για μία αγωνιστική περίοδο. 

Μετά το τέλος της χρονικής αυτής διάρκειας, ο αθλη¬ 
τής επιστρέφει αυτοδίκαια στο σωματείο από το οποίο με- 
τεγγράφηκε. Στον αθλητή που επιστρέφει και εφόσον αυ¬ 
τός συνεχίζει να συγκεντρώνει την προϋπόθεση του προ- 
αναφερόμενου ορίου ηλικίας, είναι δυνατή η εκ νέου 
χορήγηση μετεγγραφής με υποσχετική επιστολή, για ο- 
ποιοδήποτε σωματείο. 

Κάθε σωματείο έχει δικαίωμα να εγγράφει στη δύναμή 
του μόνο δύο (2) αθλητές από τη κατηγορία αυτή. 

6. Αθλητής που τις τελευταίες δύο (2) αγωνιστικές πε¬ 
ριόδους πριν από την υποβολή αίτησης μετεγγραφής δεν 
αγωνίσθηκε σε οποιοδήποτε επίσημο αγώνα του σωμα¬ 
τείου του (δεν υπολογίζεται ο χρόνος της τυχόν τιμωρίας 
του κατά την έννοια της διάταξης της παρ.3 του άρθρου 6 
της παρούσας), έχει το δικαίωμα να μετεγγραφεί σε σω¬ 
ματείο της προτίμησής του, χωρίς τη συγκατάθεση του 
σωματείου του και χωρίς να απαιτείται η συνδρομή οποι- 
ουδήποτε άλλου λόγου, εκτός από την έγγραφη συναίνε¬ 
ση εκείνων που έχουν τη γονική μέριμνα, προκειμένου για 
ανήλικους αθλητές. 

Άρθρο 7 

Ατομικά αθλήματα 

1. Ατομικά αθλήματα, για την εφαρμογή των διατάξεων 
της παρούσας, είναι όλα τα υπόλοιπα, εκτός από αυτά 
που χαρακτηρίζονται ομαδικά στη διάταξη της παρ.1 του 
άρθρου 6 της παρούσας. 

2. Επιτρέπονται οι μετεγγραφές αθλητών, χωρίς δε¬ 
σμεύσεις και περιορισμούς, με την προϋπόθεση όμως της 
συγκατάθεσης του σωματείου που ανήκει ο αθλητής, η ο¬ 
ποία θα προκύπτει από επισυναπτόμενη απόφαση του Δι¬ 
οικητικού Συμβουλίου του σωματείου στο οποίο ανήκει ο 
αθλητής και στην οποία θα αναφέρεται το όνομα του σω¬ 
ματείου στο οποίο αυτός θα μετεγγραφεί . Ειδικότερα 
στη περίπτωση που ο αθλητής είναι ανήλικος, χρειάζεται 
η έγγραφη συγκατάθεση εκείνων που έχουντη γονική του 
μέριμνα. 

3. Αθλητής ξένης υπηκοότητας έχει το δικαίωμα να με- 
τεγγραφεί μόνο με τους όρους, τις προϋποθέσεις και 
τους περιορισμούς του άρθρου 3 της παρούσας . 

4. Αθλητής ατομικού αθλήματος που την τελευταία διε¬ 
τία (2) πριν από την υποβολή της αίτησης μετεγγραφής 
δεν αγωνίσθηκε σε κανένα επίσημο αγώνα του σωματεί¬ 
ου του έχει το δικαίωμα να μετεγγραφεί σε σωματείο της 
προτίμησής του, χωρίς τη συγκατάθεση του σωματείου 
του, και χωρίς να χρειάζεται η συνδρομή οποιουδήποτε 
άλλου λόγου, πέρα από την έγγραφη συναίνεση εκείνων 
που έχουν τη γονική μέριμνα, προκειμένου για ανήλικους 
αθλητές. 

5. Ειδικά για το άθλημα του στίβου, ισχύουντα παρακάτω: 


α. Αθλητής κάτω των 25 που κατά τη τελευταία διετία 
δεν συμμετείχε στην εθνική ομάδα ή δεν τιμωρήθηκε κατ 
εφαρμογή των διατάξεων του άρθρου 49 του Ν. 75/75, ό¬ 
πως ισχύει σήμερα, ή δεν έχει καταλάβει 1η μέχρι 3η θέ¬ 
ση σε Πανελλήνια Πρωταθλήματα έχει το δικαίωμα να με- 
τεγγραφεί με τη συγκατάθεση του σωματείου του, σύμ¬ 
φωνα με τα οριζόμενα στην παράγραφο 2 του παρόντος 
άρθρου για το θέμα της συγκατάθεσης. 

β. Αθλητής άνω των 25 χρόνων έχει το δικαίωμα να με- 
τεγγραφεί με την συγκατάθεση του σωματείου του, σύμ¬ 
φωνα με τα οριζόμενα στην παράγραφο 2 του παρόντος 
άρθρου για το θέμα της συγκατάθεσης. 

γ. Αθλητής άνω των 29 ετών έχει το δικαίωμα να μετεγ- 
γραφεί σε σωματείο της αρεσκείας του χωρίς τη συγκα¬ 
τάθεση του σωματείου του. 

δ Κάθε σωματείο έχει το δικαίωμα να αποκτήσει τρεις 
(3) αθλητές και τρεις (3) αθλήτριες από κάθε περίπτωση 
από τις ανωτέρω και μέχρι δεκαέξι (16) αθλητές /τριες συ¬ 
νολικά. 

ε. Για όλες τις παραπάνω περιπτώσεις (α', β’ και γ') ο α¬ 
θλητής μπορεί να κάνει χρήση του δικαιώματος της με¬ 
τεγγραφής κάθε τρία (3) χρόνια. 

6. Ειδικά για το άθλημα της επιτραπέζιας αντισφαίρισης 
ισχύουν τα παρακάτω: 

α. Επιτρέπεται η παραχώρηση αθλητή με υποσχετική, 
για διάστημα μέχρι δύο (2) αγωνιστικές περιόδους, με την 
προϋπόθεση ότι ο αθλητής θα παραχωρείται σε σωματείο 
ανώτερης κατηγορίας και όχι της ίδιας ή κατώτερης. 

β. Επιτρέπεται η ελεύθερη μετεγγραφή σε σωματείο 
της αρεσκείας τους, σε αθλητές που έχουν συμπληρώσει 
το 29ο έτος της ηλικίας τους, χωρίς τη συγκατάθεση των 
σωματείων τους, με την προϋπόθεση ότι έχουν συνεχή α¬ 
γωνιστική δράση δέκα(ΙΟ) ημερολογιακών ετών στο σω¬ 
ματείο τους, πριν από τη δημοσίευση της παρούσας. 

Ουδείς αθλητής επιτρέπεται να κάνει χρήση της διάτα¬ 
ξης αυτής, πλέον της μίας φοράς, καθ’ όλη τη διάρκεια 
της αγωνιστικής του δράσης. 

7. Ειδικά για το άθλημα της ΕΞλληνικής Σκακιστικής Ο¬ 
μοσπονδίας, ισχύει η περίπτωση (α) της παραγράφου 6 
του άρθρου αυτού. 

8. Ειδικά για το άθλημα της ιππασίας ισχύουν τα εξής: 

α. Επιτρέπεται η μετεγγραφή αθλητή χωρίς δεσμεύσεις 

και περιορισμούς, με την προϋπόθεση όμως της παρέ¬ 
λευσης διετίας από την προηγούμενη μετεγγραφή. 

β. Επιτρέπεται η μετεγγραφή αθλητή κάθε χρόνο, με 
την προϋπόθεση όμως της συγκατάθεσης του σωματείου 
που ανήκει ο αθλητής, σύμφωνα με τα οριζόμενα στη 
παρ.2 του παρόντος άρθρου. 

9. Ειδικά για τα αθλήματα της Ε.Ο.Υ.Δ.Α.Α.Τ.Κ., καθώς 
και για το άθλημα της κολύμβησης, επιτρέπεται η μετεγ¬ 
γραφή αθλητή - και προκειμένου για την κολύμβηση ηλι¬ 
κίας δέκα έξι (16) ετών έως είκοσι (20) χρονολογικά -σε 
άλλο σωματείο με υποσχετική επιστολή ενός (1) έτους. 
Κατά τα λοιπά εφαρμόζεται η διάταξη της παραγράφου 5 
του άρθρου 6 της παρούσας, πλην των αναφερομένων 
στην ηλικία. 

10. Ειδικά για το άθλημα της Αντισφαίρισης, ισχύουν τα 
παρακάτω: 

Αθλητής που δεν έχει συμπληρώσει το δέκατο πέμπτο 
έτος (15) της ηλικίας του, δικαιούται ελεύθερη μετεγγρα¬ 
φή σε σωματείο της προτίμησής του, χωρίς τη συγκατά¬ 
θεση του σωματείου στη δύναμη του οποίου ανήκει και 
χωρίς να χρειάζεται η συνδρομή οποιουδήποτε άλλου λό- 

γου, πέρα απάτην έγγραφη συναίνεση εκείνων που έχουν 
τη γονική μέριμνα του αθλητή. 

Αθλητής που έχει μετεγγραφεί σύμφωνα με τη διάταξη 
της παραγράφου αυτής, δεν μπορεί να ζητήσει μετεγ¬ 
γραφή εκ νέου με τη διάταξη αυτή, αν δεν έχει παρέλθει 

διετία τουλάχιστον από τη μετεγγραφή του. 

11. Ειδικότερα στη περίπτωση που ο αθλητής είναι ανή¬ 
λικος χρειάζεται η έγγραφη συγκατάθεση εκείνων που έ¬ 
χουν τη γονική μέριμνα. 

12. Ειδικά για το άθλημα της σκοποβολής και της τοξο¬ 
βολίας, ισχύουν τα παρακάτω: 

α. Επιτρέπεται η παραχώρηση αθλητή με υποσχετική σε 
άλλο σωματείο για διάστημα μέχρι δύο (2) αγωνιστικές 
περιόδους. 

β. Επιτρέπεται η ελεύθερη μετεγγραφή σε σωματείο 
της αρεσκείας τους σε αθλητές που έχουν συμπληρώσει 
το 26ο έτος της ηλικίας τους, με την προϋπόθεση ότι έ¬ 
χουν συνεχή αγωνιστική δραστηριότητα επί δέκα (10) συ¬ 
νεχή έτη στο σωματείο τους. 

Η χρήση της διάταξης αυτής από αθλητές, επιτρέπεται 
μία φορά μόνο σε όλη την αγωνιστική τους δραστηριότη- 
τα. 

Κάθε σωματείο έχει το δικαίωμα να εγγράφει στη δύνα¬ 
μή του μόνο ένα (1) αθλητή από τη κατηγορία αυτή. 

13. Ειδικά για το άθλημα της πάλης, αθλητής που συ¬ 
μπλήρωσε το 30ο έτος της ηλικίας του και έχει συμπλη¬ 
ρώσει 10 έτη από την ημερομηνία εγγραφής του στο σω¬ 
ματείο, δικαιούται ελεύθερη μετεγγραφή. 

Κάθε σωματείο μπορεί να εγγράφει στη δύναμή του μέ¬ 
χρι δύο αθλητές που ζητούν μετεγγραφή λόγω ηλικίας. 

14. Ειδικά για τα ατομικά αθλήματα της Ελληνικής Κο- 
λυμβητικής Ομοσπονδίας (ΕΚΟΦ), αθλητής που έχει ηλι¬ 
κία από 20 ετών και πάνω (χρονολογικά και όχι ημερολο¬ 
γιακά) και που έχει συμπληρώσει 10 συνεχή έτη στο ίδιο 
σωματείο επιτρέπεται η μετεγγραφή του χωρίς τη συναί¬ 
νεση του σωματείου του. 

ΚΕΦΑΛΑΙΟ ΤΡΙΤΟ 

ΓΕΝΙΚΕΣ ΔΙΑΤΑΞΕΙΣ ΜΕΤΕΓΓΡΑΦΩΝ - ΕΓΓΡΑΦΩΝ 
ΑΠΟ ΑΠΟΔΕΣΜΕΥΣΗ 

Άρθρο 8 

Έκταση εφαρμογής - περιπτώσεις 

1. Οι διατάξεις του παρόντος άρθρου εφαρμόζονται για 
όλα τα ομαδικά και τα ατομικά Αθλήματα. 

2. Επίσημος αγώνας θεωρείται κάθε εκδήλωση που 
διοργανώνεται από την αντίστοιχη αθλητική ομοσπονδία 
ή γίνεται με την έγκρισή της. 

3. Οι διατάξεις του άρθρου 6 παρ.6 και άρθρου 7 παρ,4 
της παρούσας δεν εφαρμόζονται για τους αθλητές που 
απουσιάζουν στο εξωτερικό για λόγους σπουδών ή για ε¬ 
παγγελματικούς λόγους, καθώς και για τους αθλητές ε¬ 
κείνους που η συμμετοχή τους στις αγωνιστικές εκδηλώ¬ 
σεις των σωματείων τους οφείλεται σε ανυπέρβλητα αίτια 
(π.χ. στράτευση, τραυματισμό οφειλόμενο σε οποιαδή¬ 
ποτε αιπ'α κ.λπ.). 

Το βάρος της απόδειξης στις περιπτώσεις αυτές ενα¬ 
πόκειται στο σωματείο που ανήκει ο αθλητής. Επιτρέπε¬ 
ται όμως ανταπόδειξη. 

4. Αθλητής, ηλικίας μέχρι δέκα (10) ετών έχει το δικαίω¬ 
μα να μετεγγραφεί ελεύθερα σε σωματείο της προτίμη¬ 
σής του, χωρίς τη συγκατάθεση του σωματείου του και με 
έγγραφη συναίνεση εκείνων που έχουν τη γονική μέρι¬ 


μνα, εκτός των αθλημάτων της ΕΓΟ, στα οποία αθλητές 
που έχουν συμπληρώσει τρία (3) χρόνια στο σωματείο 
τους δεν μπορούν να μετεγγραφούν. 

Το δικαίωμα αυτό μπορεί να ασκηθεί μόνο μία φορά. 

Κατ’ εξαίρεση και ειδικά για τα αθλήματα της ΕΚΟΦ ι¬ 
σχύουν τα εξής: 

α. Αθλητής ηλικίας μέχρι και έντεκα (11) ετών (χρονο¬ 
λογικά και όχι ημερολογιακά) έχει δικαίωμα μετεγγραφής 
χωρίς τη συγκατάθεση του σωματείου του. 

β. Κάθε σωματείο έχει το δικαίωμα να αποκτήσει μέχρι 
τρεις (3) αθλητές της κατηγορίας αυτής με εξαίρεση τη 
περίπτωση μετεγγραφής αδελφών, οπότε μπορεί να απο¬ 
κτήσει και περισσότερους των τριών. 

5. Αθλητής που, κατά τις δύο τελευταίες αγωνιστικές 
περιόδους πριν από τη δημοσίευση της παρούσας, δεν 
συμμετείχε σε εθνική ομάδα ή δεν τιμωρήθηκε κατ’ εφαρ¬ 
μογή των διατάξεων του άρθρου 49 του Ν. 75/75, όπως ι¬ 
σχύει σήμερα ή - προκειμένου και μόνο για τα ατομικά α¬ 
θλήματα, δεν έχει καταλάβει 1η μέχρι 3η θέση σε πανελ¬ 
λήνιους αγώνες ή σε εθνικά πρωταθλήματα στην 
κατηγορία ανδρών - εφήβων και μετοίκησε είτε λόγω εγ¬ 
γραφής του σε ανώτερο ή ανώτατο εκπαιδευτικό ίδρυμα 
της ημεδαπής είτε λόγω μετάθεσης ή διορισμού του σε 
δημόσια θέση ή σε Ν.Π.Δ.Δ. ή Ν.Π.Ι.Δ., που για την εκτέ¬ 
λεση του έργου τους επιχορηγούνται από τη Πολιτεία ή ε¬ 
πιχείρηση που η πλειοψηφία του μετοχικού κεφαλαίου 
της ανήκει στο Δημόσιο και εφόσον υπηρετεί τουλάχι¬ 
στον ένα (1) χρόνο, έχει το δικαίωμα να μετεγγραφεί χω¬ 
ρίς τη συγκατάθεση του σωματείου του,σε σωματείο της 
προτίμησής του, που έχει όμως την έδρα του στην πόλη 
όπου είναι το εκπαιδευτικό ίδρυμα στο οποίο σπουδάζει, 
ή η υπηρεσία στην οποία έχει διορισθεί, με την απαραίτη¬ 
τη, όμως, προϋπόθεση ότι η πόλη που σπουδάζει ή υπη¬ 
ρετεί απέχει περισσότερο από τριακόσια (300) χιλιόμετρα 
από τη πόλη που εδρεύει το σωματείο του. 

Η μετοίκηση για επαγγελματικούς λόγους του ιδίου ή των 
γονέων του, αποδεικνύεται με προσκόμιση βεβαίωσης α¬ 
σφάλισης δημόσιου ασφαλισπκού οργανισμού στον τόπο 
μετακίνησής του για τουλάχιστον ένα (1) χρόνο. 

Κάθε σωματείο έχει το δικαίωμα να αποκτήσει μόνο έ¬ 
ναν (1) αθλητή της κατηγορίας αυτής. 

Μετά την αποφοίτησή του από το εκπαιδευτικό ίδρυμα 
ή την επανατοποθέτησή του στη δημόσια - ή δημοσίου 
χαρακτήρα - θέση από την οποία προήλθε και με την κα¬ 
τάθεση της σχετικής βεβαίωσης στην αντίστοιχη αθλητι¬ 
κή Ομοσπονδία, ο αθλητής επανέρχεται αυτοδίκαια και α¬ 
μέσως στο σωματείο από το οποίο μετεγγράφηκε. 

Για τους αθλητές που μετεγγράφονται για λόγους 
σπουδών, σε περίπτωση που δεν υπάρχει βεβαίωση 
σπουδών (π.χ. λόγω καλοκαιρινών διακοπών των Γραμ- 
ματειώντων Α. Ε.I.), η μετεγγραφή εκκρεμεί μέχρι να προ- 
σκομισθεί η βεβαίωση και σε κάθε περίπτωση πριν από 
την έναρξη των πρωταθλημάτων και πάντως μέχρι τη λή¬ 
ξη της προθεσμίας για έκδοση της απόφασης μετεγγρα¬ 
φών από την οικεία αθλητική Ομοσπονδία. 

Ως χρόνος φοίτησης νοείται ο νόμιμος χρόνος των ετών 
σπουδών, αυξημένος κατά δύο (2) έτη. 

Εφόσον, και μετά τη παρέλευση του ανωτέρω χρονικού 
διαστήματος, ο αθλητής δεν έχει αποφοιτήσει, επανέρχε¬ 
ται αυτοδίκαια και αμέσως στο σωματείο από το οποίο έ¬ 
χει μετεγγραφεί και στο οποίο, πάντως, δεν έχει το δικαί¬ 
ωμα της επιστροφής, έστω και λόγω μετοίκησης, πριν α¬ 
πό το τέλος των σπουδών του. 

Αθλητής ο οποίος μετεγγράφεται κατά τον παραπάνω 
τρόπο δεν έχει το δικαίωμα μετεγγραφής σε άλλο σωμα¬ 
τείο του τόπου μετοίκησής του, εκτός αν συναινεί προς 
τούτο το αρχικό του σωματείο, χωρίς σε κάθε περίπτωση 
να φαλκιδεύονται τα δικαιώματά του. 

Κατ’ εξαίρεση, είναι δυνατή η επάνοδός του, κατά τα ά¬ 
νω μετεγγραφόμενου λόγω σπουδών αθλητή, στο αρχικό 
σωματείο από το οποίο μετακινήθηκε πριν από την απο¬ 
φοίτησή του, με την απαραίτητη όμως προϋπόθεση της 
συγκατάθεσης του σωματείου στο οποίο έχει μετεγγρα- 
φεί, λόγω σπουδών. 

6. Αθλητής που δεν συμμετείχε σε εθνική ομάδα την τε¬ 
λευταία διετία ή δεν τιμωρήθηκε κατ’ εφαρμογή των δια- 
τάξεωντου άρθρου 49 του Ν. 75/75, όπως ισχύει σήμερα, 
ή, προκειμένου για ατομικά αθλήματα, δεν έχει κερδίσει 
1η ως 3η νίκη σε πανελλήνιους αγώνες ή σε εθνικά πρω¬ 
ταθλήματα για όλες τις διεθνώς αναγνωρισμένες κατηγο¬ 
ρίες και για αποδεικνυόμενους πλήρως, επαγγελματι¬ 
κούς λόγους του ιδίου ή και των δύο γονέωντου, αν είναι 
ανήλικος ή άγαμος και ζει μαζί τους, μετοικεί σε τόπο που 
απέχει περισσότερο από 300 χιλιόμετρα από την έδρα 
του σωματείου του, η δε διαμονή του στο καινούργιο τό¬ 
πο διαρκεί αποδεδειγμένα τουλάχιστον ένα (1) έτος, έχει 
το δικαίωμα να μετεγγραφεί ελεύθερα σε σωματείο του 
τόπου της νέας του κατοικίας. 

Η μετοίκηση για επαγγελματικούς λόγους του ιδίου ή 
των γονέων του αποδεικνύεται με προσκόμιση βεβαίω¬ 
σης ασφάλισης δημόσιου ασφαλιστικού οργανισμού στο 
τόπο μετακίνησής του για τουλάχιστον ένα (1) χρόνο. 

Κάθε σωματείο έχειτο δικαίωμα να αποκτήσει μόνο δύο 
(2) αθλητές της κατηγορίας αυτής. Εφόσον ο αθλητής 
αυτός επανεγκατασταθεί στον τόπο της αρχικής του κα¬ 
τοικίας, επανέρχεται στο σωματείο από το οποίο προέρ¬ 
χεται, με αίτηση, που μπορεί να γίνει και από το ενδιαφε¬ 
ρόμενο σωματείο. 

Η επάνοδος του αθλητή για το λόγο αυτό δεν υπολογί¬ 
ζεται στον αριθμό των επιτρεπομένων μετεγγραφών. 

7. Αθλητής που εγγράφηκε στη δύναμη του σωματείου 
τουλάχιστον δύο (2) έτη πριν από τη δημοσίευση της πα¬ 
ρούσας και στο διάστημα αυτό δεν έλαβε μέρος σε οποι- 
οδήποτε επίσημο ή φιλικό αγώνα του σωματείου του, εί¬ 
ναι ελεύθερος και έχει το δικαίωμα να εγγράφει σε σωμα¬ 
τείο της πρρτίμησής του ως νέος αθλητής. 

Η μη συμμετοχή αποδεικνύεται με έγγραφο της αντί¬ 
στοιχης αθλητικής ομοσπονδίας, το οποίο οφείλει να 
προσκομίσει ο αθλητής. 

Η διάταξη αυτή δεν εφαρμόζεται για τους αθλητές που, 
από υπαιτιότητά τους, δεν έλαβαν μέρος σε αγωνιστικές 
εκδηλώσεις του σωματείου τους, όπως επίσης και οι α¬ 
θλητές που έχουν συμπληρώσει πέραν από δύο αγωνιστι¬ 
κές περιόδους στο ίδιο σωματείο, οπότε εφαρμογή έχουν 
οι διατάξεις της παρ.6 του άρθρου 6 και της παρ. 4 του άρ¬ 
θρου 7 της παρούσας (διετία). 

Αν το σωματείο αποδείξει ότι ο αθλητής της κατηγορίας 
αυτής είχε κληθεί εγγράφως να λάβει μέρος σε προπονή¬ 
σεις ή αγώνες της ομάδας του και δεν προσήλθε, η αίτη¬ 
ση εγγραφής του απορρίπτεται. 

8. Αθλητής που δεν συμπεριλαμβάνεται στον πίνακα 
των εν ενεργεία αθλητών - σε όποια αθλήματα ισχύει αυ¬ 
τός ο θεσμός, θεωρείται ότι αποδεσμεύθηκε από το σω¬ 
ματείο του και έχει το δικαίωμα να μετεγγραφεί ελεύθερα 
σε σωματείο της προτίμησής του, εφόσον η μετεγγραφή 


του δεν απαγορεύεται από τις αντίστοιχες ειδικές διατά¬ 
ξεις της παρούσας. 

Κάθε σωματείο έχει το δικαίωμα να εγγράφει στη δύνα¬ 
μή του μέχρι τρεις (3) αθλητές από αυτή τη κατηγορία. 

Απαγορεύεται οποιαδήποτε τροποποίηση, προσθήκη ή 
διαγραφή στον πίνακα των εν ενεργεία αθλητών μετά την υ¬ 
ποβολή αυτού στην αρμόδια ομοσπονδία. Σε ανπθετη περί¬ 
πτωση, η όποια διαφοροποίηση δεν γίνεται αποδεκτή. 

9. Η διαδικασία εγγραφής ή μετεγγραφής αλλοδαπού 
αθλητή υπόκειται στους όρους των αντίστοιχων διεθνών 
κανονισμών και της ελληνικής νομοθεσίας. 

Προκειμένου για Κύπριους υπηκ όους αθλητές που ανή¬ 
καν ή ανήκουν στη δύναμη κυπριακών σωματείων, επιτρέ¬ 
πεται η μετεγγραφή τους, με τη συγκατάθεση του σωματεί¬ 
ου τους, και την έγκριση της αντίστοιχης Κυπριακής ομο¬ 
σπονδίας, σε ελληνικό σωματείο, εφόσον σπουδάζουν σε 
Ανώτερο ή Ανώτατο Ελληνικό Εκπαιδευτικό ίδρυμα και για 
χρονικό διάστημα που δεν επιτρέπεται να υπερβαίνει τα νο¬ 
μοθετημένα έτη σπουδών στην οικεία Σχολή, συν δύο. 

Μετά την συμπλήρωση του παραπάνω χρονικού δια¬ 
στήματος και ανεξάρτητα αν ο αθλητής αυτός εγγράφε- 
ται ή μετεγγράφεται σε άλλο ελληνικό εκπαιδευτικό ίδρυ¬ 
μα, επανέρχεται αμέσως και αυτοδίκαια στο κυπριακό 
σωματείο από το οποίο προήλθε, χωρίς σε αυτή την περί¬ 
πτωση να έχει το δικαίωμα να κάνει, εκ νέου, χρήση της 
παρούσας διάταξης για την παραμονή του ή την μετεγ¬ 
γραφή του σε ελληνικό σωματείο 

Κατ’ εξαίρεση, στη περίπτωση που, μετά τη συμπλήρω¬ 
ση του προαναφερόμενου χρονικού διαστήματος, ο α¬ 
θλητής εγκαθίσταται μόνιμα στην Ελλάδα, παραμένει στο 
σωματείο στο οποίο έχει εγγράφει με την απαραίτητη 
προϋπόθεση της συγκατάθεσης ίου κυπριακού σωματεί¬ 
ου στο οποίο ανήκει και την έγκριση της κυπριακής ομο¬ 
σπονδίας και έως την συμπλήρωση του εικοστού ένατου 
(29ου ) έτους της ηλικίας του. 

Κάθε σωματείο έχει το δικαίωμα να αποκτά, κάθε χρό¬ 
νο, έναν (1) αθλητή αυτής της περίπτωσης, κατά άθλημα. 

10. Αθλητής έχει το δικαίωμα να ενταχθεί ελεύθερα (ο¬ 
ποιαδήποτε χρονική περίοδο), σε οποιοδήποτε σωματείο 
της προτίμησής του, αν το σωματείο που ανήκει διαλύθη¬ 
κε με τελεσίδικη δικαστική απόφαση ή διαγράφηκε από τη 
δύναμη της οικείας αθλητικής ομοσπονδίας με απόφαση 
της Γενικής Συνέλευσης των μελ ών της ή ανέστειλε τη 
δραστηριότητα του αθλήματος στ ο οποίο επιδίδεται ο εν¬ 
διαφερόμενος αθλητής επί μία αγωνιστική περίοδο ή ε¬ 
φόσον η αναστολή αυτή άρχισε στη διάρκεια αγωνιστικής 
περιόδου και το σωματείο δεν δηλώσει συμμετοχή στο 
πρωτάθλημα της επόμενης αγωνκπτκής περιόδου, η δε α¬ 
ναστολή της δραστηριότητας του αθλήματος δεν οφείλε¬ 
ται σε λόγους ανώτερης βίας. 

Ως αναστολή δραστηριότητας του σωματείου θεωρεί¬ 
ται και η έγγραφη δήλωση αυτου, πριν από την έναρξη 
του οικείου πρωταθλήματος ότι δεν θα συμμετάσχει στο 
πρωτάθλημα της τρέχουσας αγωνιστικής περιόδου. 

Ως αναστολή δραστηριότητας θεωρείται και η αφαίρε¬ 
ση του δικαιώματος ψήφου του σωματείου κατά την τα¬ 
κτική γενική συνέλευση της αντίστοιχης αθλητικής ομο¬ 
σπονδίας, σύμφωνα με τις διατάξεις της παρ.5 του άρ¬ 
θρου 14 του Ν. 75/75, εφόσον ο αντίστοιχος κλάδος 
άθλησης έχει ιδρυθεί τουλάχιστον τέσσερα (4) έτη πριν α¬ 
πό την κατά τα άνω, γενική συνέλευση, η δε έλλειψη των 
προϋποθέσεων των διατάξεων του ανωτέρω νόμου δεν ο¬ 
φείλεται σε γεγονότα ανώτερης βίας. 

Αν το έγγραφο της τελεσίδικης διάλυσης ή της τελεσί- 
δικής διαγραφής από τη γενική συνέλευση κατατεθεί από 
οποιοδήποτε έχει έννομο συμφέρον στην αντίστοιχη α¬ 
θλητική ομοσπονδία, ο αθλητής ελευθερώνεται αυτοδί¬ 
καια και έχει το δικαίωμα να μετεγγραφεί σε οποιοδήπο- 
τε σωματείο της προτίμησής του, σύμφωνα με τη διαδι¬ 
κασία που καθορίζεται με την παρούσα. 

11. Αθλητής ο οποίος ανήκει στη δύναμη σχολείου ή 
σχολής οποιοσδήποτε φύσης, που μετέχει υπό μορφή 
σωματείου σε αγώνες των αντίστοιχων αθλητικών ομο¬ 
σπονδιών, έχει το δικαίωμα να εγγράφει ελεύθερα σε σω¬ 
ματείο της προτίμησής του, όταν παύσει να έχει την ιδιό¬ 
τητα του μαθητή ή φοιτητή, εφόσον δεν έχει υπογράψει 
σε σωματείο, κατά το χρόνο της φοίτησής του στο σχο¬ 
λείο ή στη σχολή. 

12. Αθλητής που έχει διαγράφει λόγω ποινής από τη δύ¬ 
ναμη σωματείου με απόφαση του ή με απόφαση της αντί¬ 
στοιχης αθλητικής ομοσπονδίας ή ο οποίος στερήθηκε τη 
φίλαθλη ιδιότητά του, έχει το δικαίωμα να εγγράφει πάλι 
ως αθλητής του σωματείου του, μετά την παρέλευση 
τριετίας από την τελεσιδικία της σχετικής απόφασης. 

Ειδικά όμως, στη περίπτωση που η στέρηση της φίλα¬ 
θλης ιδιότητας επιβάλλεται για διάστημα μεγαλύτερο α¬ 
πό τρία (3) έτη, ο αθλητής έχει το δικαίωμα να εγγράφει 
πάλι ως αθλητής, μόνο μετά την παρέλευση του χρόνου 
που στερήθηκε την φίλαθλη ιδιότητα του. Αν για τη στέ¬ 
ρηση της φίλαθλης ιδιότητας ευθύνεται το σωματείο του, 
ο αθλητής έχει το δικαίωμα να εγγράφει σε οποιοδήποτε 
άλλο, μετά την παρέλευση τριετίας από την τελεσιδικία 
της σχετικής απόφασης. 

13. Απαγορεύεται αθλητής να αγωνισθεί στην ίδια αγω¬ 
νιστική περίοδο σε δύο (2) διαφορετικά σωματεία, σε α¬ 
γώνες που διοργανώνονται στην Ελλάδα από την αντί¬ 
στοιχη αθλητική Ομοσπονδία, καθώς επίσης και σε αγώ¬ 
νες αλλοδαπής αθλητικής ομοσπονδίας του ιδίου 
αθλήματος, εξαιρουμένωντων Κυπρίων αθλητών στίβου, 
σύμφωνα με τις προϋποθέσεις της παραγράφου 9 του ί¬ 
διου άρθρου. 

14. Απαγορεύεται η μετεγγραφή κολυμβητή, υδατοσφαι¬ 
ριστή ή καταδύτη στο πρόσωπο του οποίου συντρέχει ένα 
από τα κωλύματα που προβλέπονται από την παρούσα, με 
οποιαδήποτε από τις παραπάνω τρεις (3) ιδιότητες. 

15. Σκακιστής που συμπλήρωσε 12ετία σε σωματείο και 
έχει υπερβεί το τριακοστό (30ο) έτος της ηλικίας του είναι 
ελεύθερος να μετεγγραφεί σε ομάδα της προτίμησής του 
χωρίς τη συγκατάθεση του σωματείου στο οποίο ανήκει. 

16. Αθλητής ηλικίας πάνω από 35 ετών και αθλήτρια πά¬ 
νω από 32 ετών στο άθλημα της πετοσφαίρισης δεν έχουν 
το δικαίωμα εγγραφής ή μετεγγραφής σε σωματεία Γ ε¬ 
θνικής κατηγορίας ανδρών, Β' εθνικής κατηγορίας γυναι¬ 
κών, Β', Γ,' Δ' τοπικής κατηγορίας Ανδρών - Γυναικών. 

ΚΕΦΑΛΑΙΟ ΤΕΤΑΡΤΟ 
ΔΙΑΔΙΚΑΣΙΑ ΜΕΤΕΓΓΡΑΦΩΝ 

Άρθρο 9 

Πενταμελείς Επιτροπές Μετεγγραφών 

1. Σε κάθε αθλητική ομοσπονδία συγκροτείται, με από¬ 
φαση του Διοικητικού της Συμβουλίου, της οποίας αντί¬ 
γραφο κοινοποιείται υποχρεωτικά στη Γενική Γραμματεία 
Αθλητισμού, το μήνα Ιούλιο κάθε έτους πενταμελής επι¬ 
τροπή, η οποία είναι αρμόδια να αποφασίζει για κάθε αί¬ 
τηση μετεγγραφής του αντίστοιχου αθλήματος. 


2. Η ανωτέρω επιτροπή αποτελείται από τον Πρόεδρο ή 
έναν Αντιπρόεδρο της κάθε αθλητικής ομοσπονδίας, ως 
Πρόεδρο, το Γενικό ή Ειδικό Γραμματέα της ή ένα από τα 
μέλη του Διοικητικού της Συμβουλίου και από τρεις φιλά¬ 
θλους, οι οποίοι τουλάχιστον τα πέντε προηγούμενα έτη 
δεν μετείχαν στο Διοικητικό Συμβούλιο οποιουδήποτε α¬ 
θλητικού σωματείου, οποιουδήποτε βαθμού. 

3. Η απόφαση της επιτροπής μετεγγραφών, εγκριτική ή 
απορριπτική, πρέπει να υποβάλλεται στην αντίστοιχη α¬ 
θλητική ομοσπονδία, μέσα σε αποκλεισπκή προθεσμία 
σαράντα (40) ημερών από τη λήξη της προθεσμίας με¬ 
τεγγραφών που ορίζεται στο άρθρο 10 της παρούσας. 

Ειδικά προκειμένου: 

α. Γιατην Ελληνική Κολυμβητική Ομοσπονδία Φιλάθλων 
(ΕΚΟΦ), η προθεσμία ορίζεται σε ογδόντα (80) ημέρες. 

β. Γιατην Ελληνική Ομοσπονδία Ερασιτεχνικού καράτε 
(ΕΟΕΚ), η προθεσμία ορίζεται σε πενήντα (50) ημέρες. 

γ. Γιατην Ελληνική Ομοσπονδία Χιονοδρομίας (ΕΟΧ), η 
προθεσμία ορίζεται σε τριάντα (30) ημέρες και μέσα σε εί¬ 
κοσι (20) ημέρες το Δ.Σ. πρέπει να αποφασίζει. 

δ. Για την Ελληνική Ομοσπονδία Παγκράτιου Αθλήμα¬ 
τος (ΕΟΠΑ), η προθεσμία ορίζεται σε 60 ημέρες. 

Η κατά τα άνω απόφαση της επιτροπής μετεγγραφών ε¬ 
πικυρώνεται υποχρεωτικά από το Διοικητικό Συμβούλιο 
της αντίστοιχης αθλητικής ομοσπονδίας. 

4. Αν η σχετική απόφαση δεν εκδοθεί στην προβλεπό- 
μενη από την παρ.3 του παρόντος άρθρου προθεσμία, η 
μετεγγραφή θεωρείται συντελεσμένη υπό την απαραίτη¬ 
τη προϋπόθεση ότι εκ των υποβληθέντων δικαιολογητι- 
κών αποδεικνύεται η νομιμότητα της αιτούμενης μετεγ¬ 
γραφής. 

5. Κατά της επικυρωτικής απόφασης επιτρέπεται προ¬ 
σφυγή στο ΑΣΕΑΔ, μέσα στην προθεσμία και σύ μφωνα με 
τους όρους και τη διαδικασία που προβλέπουν οι διατά¬ 
ξεις των άρθρων 38 - 40 του Ν. 75/75. 

6. Η Επιτροπή Μετεγγραφών, σε περίπτωση που πιθα¬ 
νολογείται παράβαση από οποιοδήποτε σωματείο των ό¬ 
ρων και των προϋποθέσεων μετεγγραφής αθλητή από ο- 
ποιοδήποτε φυσικό η νομικό πρόσωπο, έχει το δικαίωμα 
με αιτιολογημένη απόφασή της, να απορρίψει την αίτηση 
μετεγγραφής και να εισηγηθεί στην αντίστοιχη αθλητική 
ομοσπονδία την παραπομπή των υπευθύνων στην Επι¬ 
τροπή Φίλαθλης Ιδιότητας (Ε.Φ.Ι.), της οποίας τυχόν α¬ 
παλλακτική απόφαση δεν ανατρέπει την απορριπτική α¬ 
πόφαση της επιτροπής μετεγγραφών. 

7. Δεν εμπίπτει στις διατάξεις γιατην Ε.Φ.Ι. η μετεγγρα¬ 
φή με συναίνεση του σωματείου, αν συνομολογηθεί με α¬ 
νταλλαγή αθλητών του ιδίου αθλήματος. 

8. Κατά την εκδίκαση των αιτήσεων μετεγγραφών, έ¬ 
χουν το δικαίωμα να παρευρίσκονται και εκπρόσωποι των 
ενδιαφερομένων σωματείων, καθώς και οι μετεγγραφό- 
μενοι αθλητές. Η παρουσία τους δεν είναι υποχρεωτική 
για τη λήψη απόφασης. 

Άρθρο 10 

Χρονικό διάστημα μετεγγραφών 

Ι.Το χρονικό διάστημα, μέσα σπο οποίο επιτρέπεται η 
κατάθεση αιτήσεων μετεγγραφής για οποιοδήποτε λόγο 
ορίζεται ως εξής: 

Α. ΟΜΑΔΙΚΑ ΑΘΛΗΜΑΤΑ 

- ΠΕΤΟΣΦΑΙΡΙΣΗ 12-23 Ιουλίου 

- ΥΔΑΤΟΣΦΑΙΡΙΣΗ 1-15 Σεπτεμβρίου 

- ΧΕΙΡΟΣΦΑΙΡΙΣΗ 

1-15 Ιουλίου 

- ΑΓΩΝΙΣΤΙΚΟ ΜΠΡΙΤΖ 

1-15 Ιουλίου 

- ΚΡΙΚΕΤ 

15-31 Οκτωβρίου 

-ΧΟΚΕΥΕΠΙ ΧΟΡΤΟΥ 

1-15 Ιουλίου 

-ΧΟΚΕΥΕΠΙ ΠΑΓΟΥ 

1-15 Ιουλίου 

-ΓΙΑ ΟΛΑ ΤΑ ΛΟΙΠΑ 

1-15 Νοεμβρίου 

Β. ΑΤΟΜΙΚΑ ΑΘΛΗΜΑΤΑ 

-ΣΤΙΒΟΣ-ΓΥΜΝΑΣΤΙΚΗ 

15-31 Οκτωβρίου 

- ΚΟΛΥΜΒΗΣΗ-ΤΕΧΝ.ΚΟΛ/ΣΗ 

1-15 Οκτωβρίου 

& ΙΣΤΙΟΠΛΟΪΑ 

- ΠΟΔΗΛΑΣΙΑ 

15-30 Νοεμβρίου 

- ΤΕΝΝΙΣ-ΤΟΙΧΟΣΦΑΙΡΙΣΗ 

1-15 Οκτωβρίου 

- ΕΠΙΤΡΑΠΕΖΙΑ ΑΝΤΙΣΦΑΙΡΙΣΗ 

1-15 Ιουλίου 

-ΣΚΑΚΙ 

25.Οκτώβριο-10 

- ΘΑΛΑΣΣΙΟ ΣΚΙ 

Νοεμβρίου 

1-10 Δεκεμβρίου 

- ΕΡΑΣΙΤΕΧΝΙΚΟ ΚΑΡΑΤΕ 

15-30 Ιουλίου 

- ΚΩΠΗΛΑΣΙΑ-ΚΑΝΟΕ ΚΑΓΙΑΚ 

1-15 Δεκεμβρίου 

- ΠΑΓΚΡΑΤΙΟ ΑΘΛΗΜΑ 

1-15 Ιουλίου 

- ΜΠΙΛΙΑΡΔΟ 

1-15 Σεπτεμβρίου 

- ΤΖΟΥΝΤΟ 

1-15 Δεκεμβρίου 

-ΓΙΑ ΟΛΑ ΤΑ ΛΟΙΠΑ 

1-15 Σεπτεμβρίου 


2. Ειδικά για τις περιπτώσεις μετεγγραφών αθλητών 
που αποδεσμεύονται, όπου από τις διατάξεις καταστατι¬ 
κών ή εσωτερικών κανονισμών αθλητικών ομοσπονδιών 
προβλέπεται ο θεσμός της αποδέσμευσης, το χρονικό 
διάστημα ορίζεται ως εξής: 

Α. ΟΜΑΔΙΚΑ ΑΘΛΗΜΑΤΑ 

- ΠΕΤΟΣΦΑΙΡΙΣΗ 

- ΥΔΑΤΟΣΦΑΙΡΙΣΗ 
-ΧΕΙΡΟΣΦΑΙΡΙΣΗ 
-ΑΓΩΝΙΣΤΙΚΟ ΜΠΡΙΤΖ 

- ΚΡΙΚΕΤ 

-ΧΟΚΕΥ ΕΠΙ ΧΟΡΤΟΥ 
-ΧΟΚΕΥΕΠΙ ΠΑΓΟΥ 
-ΓΙΑ ΟΛΑ ΤΑ ΛΟΙΠΑ 
Β.ΑΤΟΜΙΚΑ ΑΘΛΗΜΑΤΑ 


2-6 Αυγούστου 
16-30 Σεπτεμβρίου 
25 Ιουλίου - 5 Αυγούστου 
25 Ιουλίου - 5 Αυγούστου 
1-15 Νοεμβρίου 
16-30 Ιουλίου 
16-30 Ιουλίου 
16-30 Νοεμβρίου 


- ΓΥΜΝΑΣΤΙΚΗ 

- ΚΟΛΥΜΒΗΣΗ,ΤΕΧΝΗ, 
ΚΟΛΥΜΒΗΣΗ & ΙΣΤΙΟΠΛΟΪΑ 

- ΤΕΝ ΝΙΣ-ΤΟΙΧΟΣΦΑΙΡΙΣΗ 

- ΘΑΛΑΣΣΙΟ ΣΚΙ 

- ΚΩΠΗΛΑΣΙΑ - ΚΑΝΟΕ ΚΑΓΙΑΚ 
-ΠΑΓΚΡΑΤΙΟΑΘΛΗΜΑ 

- ΜΠΙΛΙΑΡΔΟ 

- ΤΖΟΥΝΤΟ 

-ΓΙΑ ΟΛΑ ΤΑ ΛΟΙΠΑ 


I- 10 Νοεμβρίου 
20-30 Οκτωβρίου 

20-30 Οκτωβρίου 

II- 21 Δεκεμβρίου 
16-26 Δεκεμβρίου 
16-30 Ιουλίου 
16-30 Σεπτεμβρίου 
16-30 Δεκεμβρίου 
20-30 Σεπτεμβρίου 


3. Σε κάθε περίπτωση που ο αθλητής μετεγγράφεται και 
δεν έχει τελειώσει η αγωνιστική περίοδος του αντίστοιχου 
αθλήματος, αυτός παραμένει και αγωνίζεται με το αρχικό 
σωματείο του, μέχρι τη λήξη της αγωνιστικής περιόδου, 
που καθορίζεται με απόφαση του Διοικητικού Συμβουλί¬ 
ου της υπερκείμενης αθλητικής ομοσπονδίας. 


ΚΕΦΑΛΑΙΟ ΠΕΜΠΤΟ 
ΤΕΛΙΚΕΣ ΔΙΑΤΑΞΕΙΣ 
Άρθρο 11 

Καθορισμός λεπτομερειών 

Το Διοικητικό Συμβούλιο κάθε αθλητικής ομοσπονδίας 


έχει το δικαίωμα να καθορίζει συμπληρωματικές λεπτο¬ 
μέρειες που δεν προβλέπονται από την παρούσα και με 
την απαραίτητη προϋπόθεση ότι δεν την καταστρατη¬ 
γούν άμεσα ή έμμεσα. 

Άρθρο 12 
Έννοια όρων 

Όπου στην παρούσα αναφέρεται «Ομοσπονδία» νοείται 
η υπερκείμενη Ένωση ή Σύνδεσμος του αθλήματος, όπου 
δε αναφέρεται «αθλητής», νοείται και αθλήτρια. 

Άρθρο 13 

Τήρηση όρων διατάξεων προγενέστερων υπουργικών 

αποφάσεων 

Αθλητής ο οποίος, σύμφωνα με τις διατάξεις προγενέ¬ 
στερων υπουργικών αποφάσεων, έχει πάρει μετεγγραφή 
για την οποία υπάρχουν δεσμευτικοί όροι, δεν εχει το δι¬ 
καίωμα να πάρει νέα μετεγγραφή, αν δεν τηρήσει τους ο¬ 
ρούς που έχουν τεθεί. 

Άρθρο 14 

Υπολογισμός ηλικίας 

1. Εκτός των περιπτώσεων που ορίζονται στην παρού¬ 
σα, όπου απαιτείται η συνδρομή (προϋπόθεση) ορισμέ¬ 
νης ηλικίας, για τον υπολογισμό της, λαμβάνεται υπόψη, 
ως ημέρα γέννησης, αυτή που προκύπτει από το πιστο¬ 
ποιητικό γέννησης του αθλητή, που εκδίδεται από τον οι¬ 
κείο Δήμο ή Κοινότητα ή από τη ληξιαρχική πράξη γέννη¬ 
σης αυτού. 

2. Σε περίπτωση μετεγγραφής ανήλικού αθλητή, απαι¬ 
τείται η έγγραφη συγκατάθεση εκείνων που έχουν τη γο¬ 
νική μέριμνα σε αυτόν. 

Άρθρο 15 

Υπολογισμός προθεσμιών 

Γιατον υπολογισμό προθεσμιών λαμβάνεται υπόψη η η¬ 
μερομηνία δημοσίευσης της παρούσας στην Εφημερίδα 
της Κυβερνήσεως εκτός των περιπτώσεων που ορίζονται 
ρητά άλλες ημερομηνίες στην παρούσα. 

Άρθρο 16 

Συγχώνευση σωματείων ή τμημάτων σωματείων 

Σε ό,τι αφορά την μετακίνηση αθλητών, που οφείλεται 
στη συγχώνευση σωματείων ή τμημάτων σωματείων, ε¬ 
φαρμόζονται οι διατάξεις της υπ.αριθμ.Υ.Α. 25191/ 
3.10.1988 (ΦΕΚ 743/Β/11.10.1988). 

Άρθρο 17 
Έναρξη ισχύος 

Η ισχύς της παρούσας αρχίζει από την ημέρα δημοσί¬ 
ευσης της, στην Εφημερίδα της Κυβέρνησης, καταργού- 
μενης κάθε προγενέστερης σχετικής. 

Ακροτελεύτια Διάταξη 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουνίου 1999 

Ο ΥΦΥΠΟΥΡΓΟΣ 

ΑΝΔΡΕΑΣ ΑΘ. ΦΟΥΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



